יחיאל לייטר

יחיאל מיכאל לייטר (נולד בכ"ח באלול ה'תשי"ט, 1 באוקטובר 1959) הוא מרצה לפילוסופיה, עמית בכיר במרכז שלם וחבר דירקטוריון חברת נמלי ישראל.

ביוגרפיה
יחיאל לייטר נולד בסקרנטון שבפנסילבניה. הוא גדל בבית ציוני דתי והושפע מספרו של מנחם בגין, "המרד", שהיה גורם מדרבן לעלייתו לישראל ולמעורבותו בליכוד. לייטר עלה לישראל בשנת 1978 והצטרף לישיבת הסדר בקריית ארבע, בה למד עד 1984 והוסמך לרבנות. במהלך תקופה זו התגייס לצה"ל כחובש קרבי בתותחנים והשתתף במלחמת שלום הגליל.

בשנת 1984 נמנה עם ראשוני המתיישבים בשכונת אדמות ישי שבחברון עם משפחתו. באותה תקופה החל ללמד במספר מכונים תורניים בירושלים כדוגמת מכון מאיר, מכון אורה ומכון גולד. בשנת 1986 הקים לייטר את "קרן חברון" ובין השנים 1989–1992 שימש כיו"ר ועד היישוב היהודי בחברון.

בשנת 1992 עבר עם משפחתו לעלי. באותה שנה הקים את "דסק חו"ל" של מועצת יש"ע ועמד בראשו בין השנים 1992–1996, בצמוד לשר התשתיות הלאומיות אריאל שרון. בשנים לאחר מכן שימש כיועץ ללימור לבנת והקים את קרן "One Israel Fund".

בין השנים 1996–2001 פנה ללימודים אקדמיים והשלים תואר ראשון במשפטים ובמדעי המדינה. באותה תקופה עבד כיועץ עצמאי לחברות, ארגונים ועמותות.

בשנת 2000 היה ממקימי ארגון ONE JERUSALEM שניהל את המאבק נגד חלוקת ירושלים אותה ניסה לקדם בוועידת קמפ דייוויד ראש הממשלה אהוד ברק.

בשנת 2001 מונה לראש מטה של שרת החינוך לימור לבנת.

בשנת 2002 זכה במכרז לראשות אגף קשרי חוץ של משרד החינוך ובשנת 2003 זכה במכרז למשרת משנה למנכ"ל המשרד בה כיהן עד 2004. בתקופה זו קיבל תואר מוסמך ביחסים בינלאומיים.

בשנת 2004 מונה לראש מטה שר האוצר בנימין נתניהו, משרה בה כיהן עד סוף 2005.

בשנת 2006 הצטרף אל המרכז הירושלמי לענייני ציבור ומדינה כחוקר מדיניות בכיר, הקים את המחלקה ואת האתר בעברית והחל בלימודי הדוקטורט בפילוסופיה מדינית בפקולטה למשפטים באוניברסיטת חיפה.

ב-2008 התמודד בבחירות המוקדמות (פריימריז) לרשימת הליכוד לכנסת ה-18 ונבחר למקום ה-42.

בדצמבר 2011 מונה לחבר בדירקטוריון חברת נמלי ישראל ומשמש כיושב ראש ועדת הכספים ומספר ועדות נוספות. במקביל הוא חבר דירקטוריון החוויה הישראלית וחבר המועצה להנצחת זכרו של בנימין זאב הרצל.

כיום, הוא מרצה לפילוסופיה ב, עמית מחקר במרכז שלם ומשמש כיועץ אסטרטגי למספר ארגונים, בהם פרויקט שילה הקדומה.

כתב מספר ספרים, מאות מאמרים ומקיים בלוג דו-שבועי בענייני השעה. בעל טור שבועי בעיתון "ישראל היום".

נשוי ואב לשמונה. תושב עלי.

מספריו
 למשוך בידית הבלימה, הוצאת ספריית בית-אל, 1993.
 A Peace to Resist: Why the Rabin-Arafat Deal Must Be Stopped, and How It Can Be Done, (1993)
 (1994)Crisis in Israel - A Peace Plan to resist, Shapolsky Publishers, Inc, באותו השם תורגם לרוסית בירושלים (1995).
 (1999), Israel at the cross-roads: The view from the hills of Judea and Samaria

קישורים חיצוניים
 ד"ר יחיאל לייטר באתר חברת נמלי ישראל

הערות שוליים

פעילי הליכוד
בעלי טור ישראלים
עולים בשנות ה-1970
פקידים במשרדי ממשלת ישראל
בעלי תואר דוקטור מאוניברסיטת חיפה
חוקרי מדע המדינה ישראלים
דירקטורים ישראלים
עלי: אישים
היישוב היהודי בחברון: אישים
סגל הקריה האקדמית אונו
בוגרי ישיבת ניר קריית ארבע
ישראלים ילידי ארצות הברית
סקרנטון: אישים
ישראלים שנולדו ב-1959